Martina Anderson

Martina Anderson (Derry, 1962ko apirilaren 16a) Ipar Irlandako politikari irlandarra da, Biltzar Legegileko (MLA) kide da Foyle ordezkatuz 2020tik eta 2007tik 2012ra. Sinn Féingo kidea, Europako Parlamentuko kide izan zen Ipar Irlandaren ordezkari gisa 2012tik 2020ra.

Ipar Irlandako Biltzar Legegilearen kide izan zen 2007tik 2012ra, Foyle ordezkatuz. Ipar Irlandako exekutiboan ministro junior gisa aritu zen Lehen Ministroaren eta Lehen Ministro atxikiaren Bulegoan 2011tik 2012ra. 2012an, Europako Parlamentuko kide bihurtu zen, eta 2014an eta 2019an berriro hautatu zuten.

Irlandar mugimendu errepublikarrean parte hartu zuen 1970eko hamarkadaren amaieran eta Irlandako Behin-behineko Armada Errepublikanoaren (IRA) boluntario ohia da. 1986ko ekainean, leherketak eragiteko konspiratzeagatik erruduntzat jo zuten eta biziarteko kartzela-zigorra ezarri zioten. Hamahiru urte beranduago askatu zuten Ostiral Santuko Akordioei esker, eta ondoren Sinn Féinen sartu zen.

 Kanpo estekak 

Kategoria:Derrytarrak
Kategoria:Behin-behineko IRAkideak
Kategoria:Sinn Féin alderdiko politikariak
Kategoria:Eurodiputatuak